  Туспуктӥз Максим Егоров Удмурт дунне Туэ та ласянь эскеремын 1 сюрс 117 кар, соос пӧлысь 490-ез вылӥ дунъямын. — Карез устоен мед лыдъялозы шуыса, со 180 баллэсь трос люканы кулэ вал. Глазов 186 баллы дунъямын, нош Ижкар — 208 баллы, — вераз Удмуртилэн Тӧроез Александр Бречалов. — Татын улон коркаослы матын усьтӥсько школаос, нылпи садъёс, тупатъясько азбаръёс. 2020-тӥ арен ӵошатыса, Россиын калыклы улыны ӟеч луонлыкъёсын городъёслэн лыдзы 10 процентлы будӥз. Тодады вайытомы, туэ Ижкарын, Глазовын, Сарапулын, Можгаын, Воткинскын, Эграын но Уваын улӥсьёс асьсэос быръёзы, кыӵе паркъёсты, скверъёсты выльдыны кулэ 2023-тӥ арын. Куара сётыны луоз 15-тӥ оштолэзьысен 30-тӥ куартолэзёзь.  